**lav4eРЕПУБЛИКА БЪЛГАРИЯ**

# Министерство на земеделието и храните

# Областна дирекция “Земеделие” Търговище

**ЗАПОВЕД**

**№ РД-04-343**

**гр.Търговище, 09.10.2024 г.**

На основание чл. 37и, ал. 13 от Закона за собствеността и ползването на земеделските земи /ЗСПЗЗ/ и чл.104к, ал. 1 от Правилника за прилагане на закона за собствеността и ползването на земеделските земи /ППЗСПЗЗ/, във връзка със Заповед № РД46-53/ 28.02.2024 г., във връзка със Заповед № РД-46-40/ 27.02.2024 г. и съгласувателно писмо на Министъра на земеделието и храните, изх. 9166-28/31.05.2024 г.

**ОТКРИВАМ:**

1. **Първа тръжна сесия** с тайно наддаване за отдаване под наем на свободни **пасища, мери и ливади** от Държавния поземлен фонд /ДПФ/ в област Търговище за стопанската **2024/ 2025 година** за срок от **една стопанска година**.
2. **Обект на търга** са имоти от ДПФ, подробно описани по общини, землища, начин на трайно ползване, срок на предоставяне, начална тръжна цена в списъци, които са неразделна част от заповедта.
3. **Условия за участие:** В търга се допускат собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира и които отговарят на условията по чл. 104ж, ал. 1 от ППЗСПЗЗ.
4. **Началната тръжна цена и размера на депозита** за участие в търга са определени със Заповед № РД-46-40/ 27.02.2024 г. на Министъра на земеделието и храните. Размерът на депозита е изчислен предварително за всеки имот и представлява 20% от началната тръжна цена, умножена по площта на имота.
5. **Условия за плащане на цената и депозита:** Плащанията се извършват в български лева, по банков път, в срок до 13.11.2024 г.
6. **Място и срок за получаване на документите за участие в търга:** Документите за участие се получават в сградата на ОД ”Земеделие” гр.Търговище на адрес: гр. Търговище, ул.”Христо Ботев” № 3, ет.1 всеки работен ден от 09:00 часа до 17:30 часа или от интернет страницата на ОД”Земеделие” Търговище - [**ODZG\_Targovishte@mzh.government.bg**](mailto:ODZG_Targovishte@mzh.government.bg).
7. **Място и срок за подаване на документите за участие в търга:** Документите за участие се подават в сградата на ОД ”Земеделие” Търговище, адрес: гр. Търговище, ул.” Христо Ботев” № 3, eт.1 всеки работен ден от 09:00 часа до 17:30 часа, в срок от 30 /тридесет/ дни, считано от датата, следваща датата на публикуване на обявлението за тръжната процедура в местен вестник – **краен срок до 13.11.2024 г**.
8. **Информация за земите – обект на търга:** Съгласно чл. 104л, ал. 1 от ППЗСПЗЗ, както и образци на документите по чл. 104и, ал. 2 от ППЗСПЗЗ се излагат в сградите на ОД ”Земеделие” Търговище и общинските служби по земеделие, както и на интернет страницата на дирекцията.
9. Търгът ще се проведе в сградата на Областна дирекция “Земеделие” гр. Търговище на **15.11.2024 г.** **от 09:30 часа** със задължително присъствие на кандидатите или упълномощени от тях лица.
10. В случаите по чл. 104п от ППЗСПЗЗ, стъпката за наддаване е в размер на един лев от началната предложена от кандидатите цена.

***ДОНКО ДОНКОВ****: / п /*

*Директор на ОД”Земеделие” – Търговище*